সব রাজ্যের CEO-দের নিয়ে গুরুত্বপূর্ণ বৈঠক করতে চলেছে কমিশন

ওয়েব ডেস্ক : ১০ সেপ্টেম্বর গুরুত্বপূর্ণ বৈঠকে বসছে জাতীয় নির্বাচন কমিশন (Election Commission)। সব রাজ্যের CEO-দের এই বৈঠকে থাকতে বলা হয়েছে। নানা তথ্য কমিশনকে জানাবেন CEO-রা। এই বৈঠকেই স্থির হতে পারে কবে থেকে হবে বাংলায় SIR বা ভোটার তালিকার বিশেষ নিবিড় সংশোধন।

শুধুমাত্র বিহারেই (Bihar) নয়, গোটা দেশেই পর্যায়ক্রমে হবে SIR বা ভোটার তালিকার বিশেষ নিবিড় সংশোধন। আগামী ১০ সেপ্টেম্বর বৈঠকে বসছে জাতীয় নির্বাচন কমিশন। সব রাজ্যের ও কেন্দ্রশাসিত অঞ্চলের মুখ্য নির্বাচনী আধিকারিকরা এই বৈঠকে উপস্থিত থাকবেন।

বৈঠকে CEO বা মুখ্য নির্বাচনী আধিকারিকদের পাওয়ার পয়েন্ট প্রেজেন্টেশন দিতে নির্দেশ দেওয়া হয়েছে। নানা বিষয়ে আলোচনা হতে পারে ওই দিনের বৈঠকে।

আরও খবর : ভূমিধসে বন্ধ হরিদ্বার-দেরাদুন রেলপথ, স্থগিত বন্দে ভারত সহ বহু ট্রেন

বৈঠকের আলোচ্যসূচি

সংশ্লিষ্ট রাজ্য বা কেন্দ্রশাসিত অঞ্চলে কতজন ভোটার রয়েছেন?

শেষ SIR-এর ভোটারদের সংখ্যা

শেষ SIR-এর ভোটার তালিকা ডিজিটালাইজড করা হয়েছে কি না ?

CEO-এর ওয়েবসাইটে আপলোড করা হয়েছে কি না

শেষ SIR-এর ভোটারদের সঙ্গে বর্তমান ভোটারদের ম্যাপিংয়ের অবস্থা

ভারতীয়দের ভোটার তালিকায় অন্তর্ভুক্ত করার জন্য আর কী কী নথি ব্যবহার করা যায়

বুথপ্রতি ১২০০ ভোটার সংখ্যা অনুযায়ী বুথ গঠনের প্রক্রিয়া

বুথ তৈরির পর মোট ভোটকেন্দ্রের সংখ্যা

গত ২৪ জুন বিহারে SIR করার জন্য বিজ্ঞপ্তি জারি করেছিল নির্বাচন কমিশন (Election Commission)। তখনই কমিশন জানিয়েছিল, সারা দেশেই পর্যায়ক্রমে SIR হবে। পশ্চিমবঙ্গের নির্বাচন হতে পারে আগামী বছরের এপ্রিল-মে মাসে। ১০ সেপ্টেম্বরই হয়তো নির্বাচন কমিশন জানাতে পারে কবে থেকে SIR হবে বাংলায়।